Språkkafe 2020 – og 2021
Moss Frivilligsentral – Torill Sørenssen
Den 2. november 2020 arrangerte Viken fylkeskommune med flere et digitalt møte om språkkafeer.  Se mer her: https://viken.no/tjenester/kultur/aktuelt-kultur/sprakkafeene-en-viktig-kunnskapsarena.78444.aspx
Her kommer noen stikkord fra møtet og gruppearbeidet.  Referatet for først og fremst ment til våre frivillige som allerede har vært med på språkkafe, men kan kanskje være interessant for andre også?

Hvorfor språkkafe?
Det er to måter å lære norsk på: Språkkurs og språkkafe.  Det er ikke snakke om enten eller, men både og.  På språkkafeer møtes folk som har det felles at de vil praktisere norsk.  Dessuten vil de treffe andre mennesker.
Det finnes språkkafeer rundt om i verden, og de ville ikke vært mulige uten frivillige. Språkkafe er noe annet enn et norskkurs.  På språkkafeene stilles det ikke krav på samme måte som på et kurs, det er ikke pensum, eksamen eller lærer. For mange er språkkafeene et avbrekk i hverdagen, en mulighet til å få nye venner, et sted der man kan glemme problemene, og snakke og le sammen med andre, eller gråte.  Språkkafeene er varme møter, møter mellom mennesker!  Vi lærer språk både med hjertet og med hjernen.  

Språkkafeer og litteratur
Veronica Salinas fra «Leser søker bok» fortalte om litteraturbaserte språkkafeer. Se mer her: https://lesersokerbok.no/ansatte/veronica-salinas/ og her https://lesersokerbok.no/bruk-litteratur-i-sprakkafeer/
Hun sier: Bruk litteratur for å lære norsk! 23% av språkkafeene bruker litteratur som utgangspunkt for samtalene.  Dette er et nytt prosjekt, som ledes av Jamie Johnston.  Vi kjenner Jamie fra før fordi hun har skrevet en doktorgrad om språkkafeer, der språkkafeen i Moss var en av kafeene hun studerte.  I prosjektet bruker de bøker, dikt og billedbøker.  Du finner forslag til bøker under Boksøk (boksok.no): https://boksok.no/.  Her finner du mye fint å lese!
Å lære språk kan være ganske instrumentelt - grammatikk, gloser osv.  På språkkafe kan man både le og gråte, dele ting som ikke bare appellerer til hjernen, men også til hjertet.  Kunst, litteratur og musikk appellerer til andre ting i oss enn læring og pugging.  
Å lære et språk kan være veldig eksistensielt, det kan handle om ting som er veldig personlige.  Noen av temaene man snakker om på språkkafeene kan stenge for slike eksistensielle samtaler.  Som en deltaker sa: «Jeg er så lei av at noen forteller meg hvordan jeg skal kle meg om vinteren!».  Andre tema kan åpne for eksistensielle samtaler, for eksempel: Hva er frihet?
Jamie Johnston fortalte om sin forskning om språkkafeer.  Både deltakere og de frivillige har stort utbytte av å være med.  De lærer noe om andre mennesker og om andre kulturer.  De diskuterer med interessante mennesker.  Det nye forskningsprosjektet handler om litteratur handler om dialog, om å møtes gjennom ord og handling.

Hvordan kan bibliotekene støtte integrering?
På språkkafeene finner integrering faktisk sted!  Bibliotekene er et av de første stedene som innvandrere oppsøker.  Jamies forskning viser at språkkafe ikke bare er for å lære språk - det reduserer fordommer, og fremmer toleranse!  Både frivillige og deltakere rapporterer om høyere tillit!  Begge grupper opplever større tilhørighet.  Dette er hverdagsintegrering!
Hvordan går det med integreringen i disse koronatider?  Er innvandrere mer isolert nå, under korona?  Det kan være veldig ensomt å være innvandrer i et land. De er i en fase der de prøver å bli en del av samfunnet.  Potensialet for språkkafeene er stort! Potensiale for å lære norsk, for vennskap, og for integrering.
Noen arrangerer digitale språkkafeer.  Noen har fysiske språkkafeer.  Noen av de som møtes digitalt, møtes også utenom språkkafeen, for eksempel i en park.  Noen har vandrende språkkafeer.
Viken fylkesbibliotek vil gjerne vite hvilke tilbakemeldinger vi har fått fra deltakere og frivillige under koronapandemien.  Bibliotekene har et nettkurs om 23 ting om å formidle på nett:
https://bibliotekutvikling.no/2020/09/16/nytt-nettkurs-23-ting-om-formidle-pa-nett/

Språk er en prosess, man er aldri ferdig med å lære!  Det som er bra med språkkafe:
· Så mye norsk som mulig!
· Man hjelper hverandre!
· Man tør å spørre!
Alle må delta.  Alle må hjelpe til så alle deltar.  Godt humør er viktig!

Digitale språkkafeer
Fra Jamies forskning: Det kan være en terskel å delta på møter på zoom.  Man trenger et passord, noen blir nervøse, noen får panikk…  Digitale språkkafeer passer for noen, men ikke for alle.
Men: Hvis man har åpnet en konto på zoom, kan man fortsette med digitale møter, selv når korona er ferdig.  Noen kan ikke møtes fysisk: Nybakte mødre, syke folk, folk som jobber, folk som bor et annet sted.  For noen frivillige passer det bedre å være med digitalt. Man kan nå flere frivillige, eller nye grupper frivillige på den måten.
Hva kan man gjøre for at ting blir mer levende på skjerm?  Noen tips: Husk småprat!  Sett en tydelig ramme for møtet!  Lag struktur og format, slik at folk vet hva de kan forvente.  Si navnet til alle som er med, det er viktig med digital tilstedeværelse! Også på nett handler språkkafeen om tilhørighet, om å komme inn i et rom der man er velkommen, der man blir sett.
Hva med analfabeter?  Kan de også klare å være med?  Har alle tilgang til pc hjemme, har alle nett?  På digitale språkkafeer kan folk fra mange land være med, en av deltakerne kan for eksempel sitte i Moskva! 
Det kan være greit både å ha digitale og fysiske språkkafeer (hvis det er mulig).  Vi må jobbe med: Hvordan få med flere digitalt?

For oss i Moss var dette seminaret inspirerende!  Både bibliotekssjefen og leder for Frivilligsentralen deltok.  Vi har startet en dialog om hva vi skal gjøre i 2021: Skal vi prøve å sette i gang med digitale språkkafeer?  Skal vi opprette flere små, fysiske språkkafeer (vi har to nå). Kan vi ha litteraturbaserte språkkafeer?  Kontakt oss gjerne hvis du har noen innspill om dette!

Moss, 26/11-2020

